Ego Garnerius, Dei gratia Lingonensis episcopus, notifico omnibus hec lecturis, quod dominus Odo de Grancey, Templarius de Buris, recognovit coram nobis et militis aliis apud Bures atque testificatus est quod homines de Chalancey, de Vaillant et de Velvres et de Prange et de Grance, nullum usuarium habent in finagio de Alphrath, nec in finagio de Malmont nullum omnino, sed libere et pacifice predicta finagia et nemora fratres Alberipe debent possidere. Actum anno Domini M°C°XC°III°.